Mykolas Frankas

Mykolas Frankas (1914 m. balandžio 10 d. Maskvoje – 1968 m. balandžio 3 d. Biržuose) – Lietuvos evangelikų reformatų kunigas.

 Biografija 
Gimė Raimondo Franko ir Marijos Jašinskaitės šeimoje. 1933-1936 m. mokėsi Vytauto Didžiojo universiteto Evangelikų teologijos fakultete, jį uždarius – Prahos Karlo universitete. 1939 m. baigė teologijos mokslus ir birželio mėn. per Sinodą ordinuotas diakonu, o rugsėjo mėn. – kunigu ir paskirtas į Papilį superintendento kunigo Jono Šepečio žinion. Nuo 1941 m. liko vienas iš keturių kunigų, nepasitraukusių iš Lietuvos. 1953 m. mirė kunigas Aleksandras Balčiauskas, o 1965 m. su ryšius Bažnyčia nutraukė senjoras kun. Adomas Šernas. Lietuvos reformatams tarnauti liko tik vyriausias amžiumi senjoras kun. Povilas Jašinskas ir kunigas Mykolas Frankas, kuris iki mirties aptarnavo Papilio, Švobiškio, Salamiesčio parapijas. Pakviestas, važiuodavo motociklu sutuokti, krikštyti, laidoti reformatų ir į atokiausias Lietuvos vietas, laikydavo pamaldas Vilniuje, Kaune, Kėdainiuose. Jo pastangomis suremontuota Papilio bažnyčia, klebonija. Jis rūpinosi aplinkinių kapinių priežiūra, gavo leidimus ir pervežė iš likviduojamų Vilniaus evangelikų kapinių žymiųjų papiliečių, kunigų palaikus.

Mykolas Frankas mirė nuo sunkios ligos. Palaidotas Biržų senosiose reformatų kapinėse prie ežero, šalia savo tėvų.Frankas Mykolas. Lietuvos evangelikų reformatų enciklopedija. 2009 m.

 Šaltiniai 

Kategorija:Evangelikų reformatų kunigai